Държавен вестник, бр. 100, 2024 г., стр. 21

БРОЙ  100	
Д Ъ Р Ж А В Е Н  В Е С Т Н И К 	
СТР.  21   
установен в чл. 26, ал. 4 от Закона за норма­
тивните актове, за предложения и становища.
В рамките на общественото обсъждане са 
постъпили становища и коментари, които в 
изготвена справка – таблица са отхвърлени без 
или с кратки мотиви. Справката – таблица е 
публикувана на Портала за обществени кон­
султации и на интернет страницата на МВР.
На 15.08.2023 г. министърът на вътрешните 
работи е утвърдил докладна записка с рег. 
№ 8121р-16995 по описа на дирекция „Прав­
но-нормативна дейност“, в която е описана 
процедурата по ЗНА във връзка с изготвяне на 
проекта на наредба, като се предлага същата 
да бъде подписана.
На 17.08.2023 г. с писмо рег. № 812100-14515 
на хартиен и електронен носител е изпратена 
Наредбата за изменение на Наредба № 8121з-
1060 от 2019 г. за обнародване в „Държавен 
вестник“, като същата е обнародвана в ДВ, 
бр. 73 от 25.08.2023 г. и е в сила от 1.09.2023 г. 
Предмет на оспорване пред първоинстанцион­
ния съд са били текстовете на § 1 от Наред­
бата за изменение и допълнение на Наредба 
№ 8121з-1060 от 26.09.2019 г.
Петчленният състав на Върховния админист­
ративен съд приема, че така установената от 
първоинстанционния съд фактическа обста­
новка не се спори между страните.
Въз основа на същата първоинстанцион­
ният съд е направил правилен правен извод 
за незаконосъобразност на § 1 от Наредба­
та за изменение и допълнение на Наредба 
№ 8121з-1060 от 26.09.2019 г., като е обосновал 
извод, че е приет при допуснати съществени 
процесуални нарушения.
Страните не спорят досежно компетент­
ността на министъра на вътрешните работи 
да издаде обжалвания административен акт, 
както и относно спазване на формата му.
Спорът е относно това налице ли е нару­
шение на чл. 77 от АПК, както и на чл. 26, 
ал. 1 и чл. 28, ал. 2 от ЗНА.
Процедурата по изработване, приемане и 
обнародване на нормативни административни 
актове е уредена в глава трета „Изработване 
на проекти на нормативни актове“ на ЗНА, 
прилагана субсидиарно на основание чл. 80 
от АПК. Според чл. 26, ал. 1 от ЗНА изра­
ботването на проект на нормативен акт се 
извършва при зачитане на принципите на 
необходимост, обоснованост, предвидимост, 
откритост, съгласуваност, субсидиарност, 
пропорционалност и стабилност.
В процеса по изработване на проект на 
нормативен акт се провеждат обществени 
консултации с гражданите и юридическите 
лица. Преди внасянето на проекта на нор­
мативен акт за издаване или приемане от 
компетентния орган съставителят на проек­
та го публикува на интернет страницата на 
съответната институция заедно с мотивите, 
съответно доклада, като на заинтересованите 
лица се предоставя най-малко 30-дневен срок 
за предложения и становища по проекта.
Съгласно чл. 26, ал. 5 от ЗНА след прик­
лючването на обществената консултация и 
преди приемането, съответно издаването на 
нормативния акт, съставителят на проекта 
публикува на интернет страницата на съот­
ветната институция справка за постъпилите 
предложения заедно с обосновка за неприетите 
предложения. Нормата е императивна и не­
спазването є води до извод за незаконосъоб­
разност на приетия нормативен акт.
В процедурата по издаването на процес­
ната наредба е извършено публикуване на 
обявление на проекта на административния 
акт на интернет страницата на министерство­
то, адресирано до неограничен кръг лица, в 
което е дадена възможност за представяне на 
писмени предложения и възражения в срок, 
съответстващ на минимално изискуемия 
съгласно ЗНА, но няма данни по преписката 
за публикуване на обосновката на неприети­
те предложения, така както изисква чл. 26, 
ал. 5 от ЗНА.
Съгласно чл. 28, ал. 2 от ЗНА мотивите, 
съответно докладът към проекта за норма­
тивен акт, трябва да съдържат: 1) причините, 
които налагат приемането; 2) целите, които 
се поставят; 3) финансовите и други средства, 
необходими за прилагането на новата уред­
ба; 4) очакваните резултати от прилагането, 
включително финансовите, ако има такива; 
5) анализ за съответствие с правото на Евро­
пейския съюз. Проектът на нормативен акт, 
към който не са приложени мотиви, съответно 
доклад, съответстващ на посочените изиск­
вания, не се обсъжда от компетентния да го 
приеме орган (чл. 28, ал. 4 ЗНА). Подробна­
та регламентация относно съдържанието на 
мотивите, съответно доклада, ведно с изис­
кването за неговото публикуване на интернет 
страницата на институцията свидетелства 
за ясно изразената воля на законодателя за 
гарантиране на принципите по чл. 26, ал. 1 
ЗНА на обоснованост, стабилност, откритост 
и съгласуваност, които формулират целите на 
разпоредбата. Спазването на тези изисквания 
обезпечава формиране волята на приемащия 
акта орган при регулация на конкретните 
обществени отношения, при съобразяване 
относимите обстоятелства след известяване 
на проекта и мотивите, съответно доклада 
към него на всички заинтересовани лица. 
Нормата на чл. 28, ал. 3 от ЗНА изрично 
предвижда, че проект на нормативен акт, 
към който не са приложени мотиви, според 
посочените изисквания, не се обсъжда от 
компетентния орган. С оглед многократното 
правно действие по отношение неограничен 
кръг лица Законът за нормативните актове 
е въвел по-висок стандарт на обосноваване 
по отношение на проектите на нормативните